बरेली। नगर निगम प्रशासन ने सोमवार को शहर की मलिन बस्तियों में विशेष फागिंग अभियान शुरू किया, जो पांच जुलाई तक चलेगा। इसकी शुरूआत वार्ड नंबर एक की मलिन बस्तियों से हुई। नगर स्वास्थ्य अधिकारी ने बताया कि यह अभियान वार्ड पांच में 26 से दो जुलाई तक स्वास्थ्य निरीक्षक वीके मिश्रा, वार्ड छह में तीन व चार जुलाई को स्वास्थ्य निरीक्षक एमसी राना, वार्ड आठ व दस में पांच जुलाई को स्वास्थ्य निरीक्षक जीएस राना और एके त्यागी की देखरेख में चलेगा। इसके अलावा नालों और ऐसे स्थानों जहां पानी ठहरा हुआ है, वहां मच्छरों और उनके लार्वा को नष्ट करने को एंटी लार्वा स्प्रे भी किया जाएगा।